
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	06.11.2026.
	
	Nr. AMD-26-563-rs




	Par satiksmi Dzelzavas ielā



Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā sabiedrības ar ierobežotu atbildību “AC Sega” 03.11.2025. iesniegumu Nr. 2026/11-03 par satiksmes ierobežojumiem Dzelzavas ielā, Rīgā:

1. Noteikt, ka no 10.11.2026. līdz 30.11.2026. tiek ierobežota transportlīdzekļu satiksme Dzelzavas ielā, Rīgā pie nekustamā īpašuma Dzelzavas ielā 111 (virzienā uz Lielvārdes ielu) saskaņā ar satiksmes organizācijas shēmu (pielikumā).

[bookmark: _Hlk67904524]2. Par darbu veikšanu atbildīgs sabiedrības ar ierobežotu atbildību “AC Sega” atbildīgais būvdarbu vadītājs Raimonds Ratnieks (tālrunis 28800999; e-pasts: waldza21@inbox.lv).

3. Sabiedrībai ar ierobežotu atbildību “AC Sega” no 10.11.2026. līdz 30.11.2026. Dzelzavas ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.3. operatīvā transporta satiksmi;
3.4. darbu izpildi objektā “Sporta ēkas jaunbūve”, Rīgā, Dzelzavas iela b/n (kadastra Nr. 0100 071 2681) (būvniecības lieta: BIS-BL-427852-37 179);
3.5. sabiedriskā transporta satiksmi.

4. Noteikt, ka transportlīdzekļu satiksmi Dzelzavas ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Dzelzavas ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

